Predsjedništvo Socijalističke Federativne Republike Jugoslavije

**Predsjedništvo Socijalističke Federativne Republike Jugoslavije** bio je naziv za kolektivnog šefa države u SFR Jugoslaviji od 1971. do 1992.

Ustanovljenje kolektivnog šefa države, nije bila novina u Jugoslaviji, pošto se na čelu FNRJ od 1. decembra 1945. do 14. januara 1953. nalazio Prezidijum Narodne skupštine. Izmjenom Ustava FNRJ 1953. uvedena je funkcija predsjednika Republike na koju je izabran Josip Broz Tito. Uvođenjem Predsjedništva, nije ukinuta funkcija predsjednika SFRJ, pa je Tito kao doživotni predsjednik obavljao funkciju predsjednika Predsjedništva SFRJ do svoje smrti 4. maja 1980. Nakon njega, predsjednik Predsedništva biran je na godinu danam, svake godine iz druge federalne jedinice.

Tokom raspada SFRJ, došlo je do krize u radu Predsjedništva, pa je od oktobra 1991. funkcionisalo u „krnjem sastavu”. Posljednji potpredjsednik „krnjeg Predsjedništva” Branko Kostić obavljao je dužnost šefa države i nakon formiranja Savezne Republike Jugoslavije (SRJ), sve do izbora Dobrice Ćosića za predsjednika SRJ 15. juna 1992. U periodu od 27. aprila do 15. juna 1992. Predsjedništvo SFRJ radilo je u tehničkom mandatu pod imenom *Predsjedništvo Jugoslavije*.

## Ustavne nadležnosti 
Uloga Predsjedništva SFRJ definisana je drugom glavom četvrtog dijela Ustava SFRJ (članovi 313-332). Prema ovom Ustavu, neki od nadležnosti Predsjedništva bila su:

* da predstavlja SFRJ u zemlji i inostranstvu (član 313)
* da komanduje Jugoslavenskom narodnom armijom (JNA) i odlučuje o korištenju vojske u ratu i miru (član 313)
* da radi ostvarivanja ravnopravnosti naroda i narodnosti i usklađivanju zajedničkih interesa republika, odnosno autonomnih pokrajina (član 313)
* da predlaže Skupštini SFRJ utvrđivanje unutrašnje i vanjske politike i donošenje zakona i drugih općih akata (član 314)
* predlaže kandidata za predsjednika Saveznog izvršnog vijeća (član 315)
* predlaže kandidate za sudije Saveznog ustavnog suda (član 315)
* da imenuje i opoziva ambasadore, generale i admirale JNA (član 315)
* da imenuje Savjet narodne odbrane i po potrebi i druge organe federacije (član 315)
* da predlaže izbor i razrešenje članova Savjeta federacije (član 315)
* daje pomilovanje (član 315)
* dodjeljuje državna odlikovanja (član 315)

## Spisak predsjednika Predsjedništva 
## Sazivi Predsjedništva 
Predsjedništvo je sačinjavao različiti broj članova. Od 1971. do 1974. bila su 23 člana (po 3 iz svake republike, 2 iz pokrajine i predsjednik Republike), od 1974. do 1989. bilo je 9 članova (po 1 iz svake republike i pokrajine i predsjednik Predsjedništva CK SKJ), a nakon 1989. bilo je 8 članova (po 1 iz svake republike i pokrajine). „Krnje Predsedništvo”, od oktobra 1991. do juna 1992, sačinjavala su samo 4 člana. Mandat člana Predsjedništva bio je pet godina i niko nije mogao biti biran više od dva puta.

### 1971 - 1974. 
### 1974 - 1979. 
### 1979 - 1984. 
Od ovog saziva, dodan je i član po položaju Predsjednik Predsjedništva Centralnog komiteta Saveza komunista Jugoslavije. Također, nakon smrti Josipa Broza Tita 4. maja 1980, funkcija Predsjednika SFRJ je ukinuta.

### 1984 - 1989. 
Donošenjem amandmana na Ustav SFRJ 25. novembra 1988. iz sastava Predsjedništva SFRJ isključen je član po položaju Predsjednik Predsjedništva CK Saveza komunista Jugoslavije.

### 1989 - 1991. 
### 1991 - 1992. 
U ovom sazivu, bila su samo 4 člana (predstavnici Republike Srbije, Republike Crne Gore, AP Vojvodine i AP Kosova i Metohije), jer nezavisnost su proglasije Slovenija (1990), Hrvatska (1991), Makedonija (1991) i Republika Bosna i Hercegovina (1992)

## Također pogledajte 
* Predsjednik Socijalističke Federativne Republike Jugoslavije
* Spisak predsjednika Socijalističke Federativne Republike Jugoslavije
* Predsjednik Vlade Jugoslavije
* Potpredsjednik Predsjedništva Socijalističke Federativne Republike Jugoslavije

## Napomene 
## Reference 
Kategorija:Socijalistička Federativna Republika Jugoslavija
Kategorija:Institucije SFRJ
Socijalistička Federativna Republika Jugoslavija
Kategorija:Predsjednici Jugoslavije